เรื่องร้องเรียน: ขอความอนุเคราะห์ในการตัดเล็มต้นไม้ใหญ่ในวัดจำปา ด้านทิศตะวันออกติดริมคลอง ด้านที่ติดบ้านของชาวบ้าน ซึ่งทำความเดือดร้อนและอาจเกิดอันตรายต่อบ้านประชาชน ซึ่งเคยส่งหนังสือขอความอนุเคราะห์หลายปีแล้ว จนบัดนี้ต้นไม้ทำความเดือดร้อนเพิ่มขึ้นกับตัวบ้านทั้งชั้นล่างจนถึงชั้นบน ได้ประสานประธานชุมชน ให้ช่วยประสานสำนักงานเขตเพื่อขอความอนุเคราะห์จัดการเรื่องดังกล่าว แต่เขตแจ้งว่าไม่สามารถจัดการได้เพราะรถเข้าไม่ถึง จึงขอความกรุณาจากท่านช่วยด้วยก่อนจะเกิดการเสียหายใหญ่เพิ่มขึ้น จะเป็นพระคุณอย่างยิ่ง ต้นไม้เหล่านี้อยู่ข้างกำแพงวัดจำปาด้านทิศตะวันออก ริมคลองางระมาดซึ่งทีคูน้ำเล็ก ๆ คั่นระหว่างสัดและบ้าน ช่วยตัดเล็มกิ่งที่ทำอันตรายและอาจจะเกิดอันตรายบ้านในอนาคตให้ด้วยจะเป็นพระคุณอย่างยิ่ง เพราะ กทม น่าจะมีอุปกรณ์ทันสมัยเช่นพวกเลื่อยยนต์และบุคคลากรที่ชำนาญงาน นึกว่าช่วยคนสูงอายุเถอะนะคะ ยายเจ้าของบ้านสูงอายุ ทุกคนกลัวต้นไม้ล้มใส่บ้านมากค่ะ กราบขอบพระคุณมา ณ โอกาสนี้ค่ะ(ตรงข้ามบ้านลุงขีดป้าตุ๋ย)
การดำเนินการของเจ้าหน้าที่: ฝ่ายรักษาความสะอาดฯได้ดำเนินการตรวจสอบพบเป็นต้นไทรขนาดใหญ่อยู่ภายในวัดจำปา บริเวณริมคลองรถกระเช้าตัดต้นไม้ไม่สามารถเข้าถึงต้นไม้ได้และมีพื้นที่จำกัดเนื่องจากติดรั้วและติดคลอง ซึ่งจากการตรวจสอบพบผู้ร้องและคุณปุ๊ซึ่งเป็นผู้ดูแลของทางวัดจำปา โดยได้แจ้งให้ทางวัดหาผู้รับจ้างที่มีความชำนาญในการตัดต้นไม้มาดำเนินการโดยฝ่ายรักษาความสะอาดฯจะสนับสนุนรถและเจ้าหน้าที่ในการเก็บขนกิ่งไม้ซึ่งทางผู้แจ้งรับทราบและขอบคุณที่มาดำเนินการประสานงานให้
ความเห็นของผู้แจ้ง: ขอบคุณจริง ๆ ค่ะ ได้รับการให้คำปรึกษารวดเร็วมาก แม้จะยังไม่ได้จัดการปัญหา แต่ได้ทราบและเห็นตัวปัญหา พร้อมทั้งให้คำปรึกษาและยินดีที่จะร่วมด้วยช่วยกันเมื่อต้องจัดการกับปัญหาใหญ่ที่เจ้าของพื้นที่ต้องจัดหามืออาชีพมาจัดการปัญหานี้ ขอบคุณอีกครั้งนะคะ ขอบคุณจริง ๆ
พื้นที่: แขวงบางระมาด เขตตลิ่งชัน กรุงเทพมหานคร